CELEX: 62007CA0151
Language: lv
Date: 2008-12-04 00:00:00
Title: Lieta C-151/07: Tiesas (otrā palāta) 2008. gada 4. decembra spriedums ( Symvoulio tis Epikrateias (Grieķija) lūgums sniegt prejudiciālu nolēmumu) — Theologos-Grigorios Chatzithanasis / Ypourgos Ygeias kai Koinonikis Allilengyis , OEEK (Organismos Epangelmatikis Ekpaidefsis kai Katartisis) (Direktīva 92/51/EEK — Diplomu atzīšana — Mācību kurss, kas apgūts brīvo mācību centrā , kurš uzņemšanas dalībvalstī nav atzīts par izglītības iestādi — Optiķis)

24.1.2009   
            
            
               LV
            
            
               Eiropas Savienības Oficiālais Vēstnesis
            
            
               C 19/2
            
         Tiesas (otrā palāta) 2008. gada 4. decembra spriedums (Symvoulio tis Epikrateias (Grieķija) lūgums sniegt prejudiciālu nolēmumu) — Theologos-Grigorios Chatzithanasis/Ypourgos Ygeias kai Koinonikis Allilengyis, OEEK (Organismos Epangelmatikis Ekpaidefsis kai Katartisis)
   
   (Lieta C-151/07) (1)
   
   (Direktīva 92/51/EEK - Diplomu atzīšana - Mācību kurss, kas apgūts “brīvo mācību centrā’, kurš uzņemšanas dalībvalstī nav atzīts par izglītības iestādi - Optiķis)
   (2009/C 19/03)
   Tiesvedības valoda — grieķu
   Iesniedzējtiesa
   Symvoulio tis Epikrateias
   Lietas dalībnieki pamata procesā
   
      Prasītājs: Theologos-Grigorios Chatzithanasis
   
   
      Atbildētāji: Ypourgos Ygeias kai Koinonikis Allilengyis, OEEK (Organismos Epangelmatikis Ekpaidefsis kai Katartisis)
   
   Priekšmets
   Lūgums sniegt prejudiciālu nolēmumu — Symvoulio tis Epikrateias — EKL 149. un 150. panta, kā arī Padomes 1992. gada 18. jūnija Direktīvas 92/51/EEK par otro vispārējo sistēmu profesionālās izglītības un mācību atzīšanai, lai papildinātu Direktīvu 89/48/EEK (OV L 209, 25. lpp.), interpretācija — Profesionālās izglītības diploma, kas piešķir tiesības veikt optiķa profesiju dalībvalstī, kura izsniegusi šo diplomu, neatzīšana uzņēmējā dalībvalstī — Izglītība, kas galvenokārt ir iegūta tādā iestādē, kas tiesiski darbojas uzņēmējā dalībvalstī, bet kas saskaņā ar šīs valsts tiesību aktiem nav uzskatāma par izglītības iestādi
   Rezolutīvā daļa:
   Padomes 1992. gada 18. jūnija Direktīvas 92/51/EEK par otro vispārējo sistēmu profesionālās izglītības un mācību atzīšanai, lai papildinātu Direktīvu 89/48/EEK, kas grozīta ar Eiropas Parlamenta un Padomes 2001. gada 14. maija Direktīvu 2001/19/EK, 1. panta a) punkts un 3. un 4. pants ir jāinterpretē tādējādi, ka uzņēmējas dalībvalsts kompetentajām iestādēm atbilstīgi minētās direktīvas 3. pantam un ievērojot šīs direktīvas 4. pantu, ir jāatzīst citas dalībvalsts kompetentās iestādes izsniegtais diploms, kaut arī šis diploms ir izsniegts saistībā ar tādu izglītību, kas pilnībā vai daļēji iegūta uzņēmējā dalībvalstī izvietotā iestādē, kura saskaņā ar šīs dalībvalsts tiesību aktiem nav uzskatāma par izglītības iestādi.
   
      (1)  OV C 117, 26.5.2007.